b"\n_START_ARTICLE_\nSant Pere de Jou\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una sola nau dividida en tres trams, amb cap\xc3\xa7alera quadrada a l'oest i coberta amb volta d'aresta tant en la nau com a la cap\xc3\xa7alera i les capelles laterals. La porta es troba a la fa\xc3\xa7ana est, als peus de l'esgl\xc3\xa9sia. \xc3\x89s d'arc de mig punt dovellada i est\xc3\xa0 rematada per una petita forn\xc3\xadcula. A la part superior de la fa\xc3\xa7ana, sota el piny\xc3\xb3 de la coberta de llicorella a dues vessants hi ha un petit ull de bou. A l'esquerra i prop del piny\xc3\xb3 hi ha una petita espadanya d'un \xc3\xbanic arc de mig punt. A l'altre costat s'aixeca la torre campanar rematada per un agut xapitell. Parets arrebossades._NEWLINE_A l'interior de l'esgl\xc3\xa9sia trobem un retaule de Sant Sebasti\xc3\xa0 i Sant Pere de Jou del segle XVII d'etil barroc i en un bon estat de conservaci\xc3\xb3._NEWLINE_A l'altar major trobem un altre retaule del segle XVIII d'estil nesocl\xc3\xa0ssic en un bon estat de conservaci\xc3\xb3."